मानेभञ्ज्याङ गाउँपालिका

ओखलढुङ्गा जिल्लाका ७ गाउँपालिकाहरू मध्ये एक हो।  २७ फागुन २०७३ मा, गाउँपालिका घोषणा गर्दा साविकका मोली, बाक्सा, उँवू, केतुके, मानेभञ्ज्याङ ,थाक्ले, टोक्सेल र माधवपुर गाविसहरू यसमा गाभिएका थिए।  

यो गाउँपालिका १४६ दशमलव ६१ वर्गकिलोमिटर क्षेत्रफलमा फैलिएको छ । यो गाउँपालिकाको केन्द्र वडा नं. ५ मानेभञ्ज्याङ्गमा रहेको छ । 

यस गाउँपालिकाको सिमाना पूर्वमा खोटाङ जिल्ला, पश्चिममा सुनकोशी गाउँपालिका, उत्तरमा सिद्धिचरण नगरपालिका र दक्षिणमा उदयपुर र खोटाङ जिल्ला रहेको छ भने गाउँपालिकाको कूल जनसंख्या २१ हजार ८२ जना रहेको छ। आठ वटा साविकका गाविस मिलाएर बनेको गाउँपालिका वडा नं. १ मोली, वडा नं. २ वाक्सा, वडा नं. ३ उवुँ, वडा नं. ४ केतुके, वडा नं. ५ मानेभञ्ज्याङ, वडा नं. ६ थाक्ले, वडा नं. ७ टोक्सेल, वडा नं. ८ राघवपुर र वडा नं. ९ माधवपुर रहेका छन्। 

जिल्लाको नगरपालिकापछि विकासको दृष्टिकोणले हेर्दा यो गाउँपालिका अग्र देखिन्छ। हाल यहाँ २ उमावि र क्याम्पस, ८ स्वास्थ्यचौकी, १ कृषि सेवा केन्द्र, १ पशु सेवा केन्द्र, १ इलाका बन र रेन्जपोष्ट, २५ किलोमिटर कालोपत्रे र १२४ किलोमिटर ग्राभेल रहेको छ। यस गाउँपालिकाभित्र राई, तामाङ्ग, मगर, क्षेत्री, ब्राह्मण, नेवार, कामी, दमाई, सार्की, माझी, भुजेल लगायत जातजाति भाषा–भाषीको बसोबास रहेको छ।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १९,५९७ रहेको छ भने यहाँ ४,७८५ घरधुरी रहेका छन्।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, ओखलढुङ्गा 

श्रेणी:ओखलढुङ्गा जिल्लाका गाउँपालिकाहरू
श्रेणी:कोशी प्रदेशका गाउँपालिकाहरू